
La Esperanta Retradio donas bonan ĉirkaŭ-5- 
minutan aŭskultadon/legadon ĉiun tagon. 

http://esperantaretradio.blogspot.co.at/?view=magazine 



★★★★★★★★★★★★★★★★★★★★★★★★★★★★★★★★★★★★★★★★★★★ 


La gramatikaj (lingvaj) kategorioj. B. 

En la antaŭa klarigo ni konstatis, ke ĉiu vorto apartenas al certa vortkategorio, kaj ke 
plej multaj el la vortoj havas finaĵon por montri tian kategorion. La vortoj kombiniĝas en certaj 
manieroj por ke ni en nia menso povu rekrei plenan bildon. Ni do uzas la vortojn, la lingvon, 
por pluraj celoj: Unue por reprezenti tion kion ni perceptas, kaj due por registri la perceptojn 
en nia menso kaj tiel poste memori ilin, kaj trie por publikigi al aliaj per vortoj tion kion kreis 
nia menso pri la afero aŭ simple tion kion nia menso perceptis. Krome la celo estas agi por ke 
iu faru ion, do reagu al bildo de perceptitaĵoj. 



La perceptoj kutime konsistas ne en unu malgranda parto de la mondo ĉirkaŭ ni, kaj en ni, 
sed ili formas kombinaĵojn de aferoj. Ĉar por pluvivi ni devas utile agi en la mondo, ni kutimas 
percepti la mondon kiel farantan agon kontraŭ kiu ni devas reagi. Ankaŭ tiuj niaj reagoj kutime 
konsistas el kombinaĵoj de aferoj. En tiuj kombinaĵoj la diversaj aferoj havas diversajn 
funkciojn, kune formantajn unu bildon. Nia menso organizas la bilderojn en certaj maniero kaj 
ordo, per vortoj reprezentantaj la diversajn partojn de la bildo. La kategoria speco de vorto 
ofte decidas pri ĝia funkcio en la bildo kaj en la lingvo. Ni do venontfoje rigardos tiujn 
kategoriojn kaj iliajn funkciojn en la bildo. 

(daŭrigota) 

Marcel Leereveld. 

★★★★★★★★★★★★★★★★★★★★★★★★★★★★★★★★★★★★★★★★★★★ 

“Malgrava historieto pri mia vivo” (Bob Felby) 

Nun AE kopias la tutan libreton iom post iom ĝis la fino. 

Bona rakonto kaj bona Esperanto 

Ĉapitro 1 Mia infanaĝo (13a parto) 

Ni estis hejme. En la nokto la angloj atakis de la aero, kaj la teruraj alarmiloj sonis. Mia 
paĉjo deprenis min el la lito, kaj metis min sur la plej sekuran lokon en la domo, nome la plankon. 
Sed neniu bombo falis sur nian domon. Iom pli poste li reenmetis min en la liton, kaj mi daŭrigis 
la dormadon. 

En la mateno ni aŭdis, ke sabotistoj sabotis radiofabrikon en Valby. 

Mi ne povis iri lemejen, ĉar estis tmo en mia ventro. Tmo granda kiel 20-cenda monero. 

/V 

Ciutage mi sidis sur la biciklo de mia paĉjo, kiu veturigis min al la kuracisto 20 minutojn for. Tiu 
purigis la vundon per benzino, kaj vere, kelkajn semajnojn poste, la vundo estis for. 

/V 

Sed ni havis malfacilaĵojn survoje hejmen de la kuracisto. Ciutage mia paĉjo biciklis kun 
mi, kaj ĉiutage iu frenezulo, gardostarante antaŭ la pordo de F.L. Schmidt, pli poste lconata kiel 
“Valby Maskinfabrik”, granda metalfabriko en Valby, haltigis nin, kaj ordonis, ke mi devas 
piediri hejmen, ĉar mi estas tro granda por sidi sur la biciklo de mia patro. Tiu ulo, populare 
nomita de la popolo, “ĉevalido”, deĵoris por la okupantoj, do ne estis surprize, ke li agis tiel, kiel 
li agis. Li sendube suferis pro komplekso de malplivaloro. Ni lernis piediri preter lian pordon, 
kaj iom poste daŭrigi la bicikladon! 

Tiam mi rekomencis piedpilkludadon. Oni starigis min en la golujon, venis la pilko, ĝi 
fortege frapis mian ventron, mi sentis kvazaŭ la sango kuras malsupren laŭ miaj kruroj, kaj mi 
iris hejmen. La vundo ne remalfermiĝis, sed post tiam mi ne plu piedpilkludas. Tamen mi 
atletikis, precipe naĝado tre plaĉis al mi. Tio estas bona, ĉu ne, ĉar ĝis nun mi ne dronis! 

Finfine mortis Graper, kaj ni akiris alian, ĉi tiun fojon katidinon. Ni nomis ŝin “Dorte” por 
ke ŝi ne fariĝu “borte”. “Borte” signifas “for” en la dana. Iun tagon Dorte estis for, kaj mia frato 

/V 

Borge kaj mi serĉis en ĉiuj centoj da ĝardenoj, sed neniu Dorte troviĝis tie. Fine ni vidis ŝin. Si 
sidis malantaŭ fenestro kaj rigardis nin. Ni kuris hejmen kaj rakontis al mia patro, kie Dorte estas. 
Mia patro tuj venis kun ni, vidis sian lcaton malantaŭ la fenestro, prenis ŝtonon kaj rompis la 
fenestron, kaj prenis Dorte. Grandega ĝojo kiam ŝi ree estis en sia hejmo. 

Tiam revenis la katŝtelinto biciklante preter nian domon el sia laboro. Mia patro haltigis 
lin, kaj demandis lin, kie li ŝtelis la biciklon. Li respondis, ke li ne ŝtelis ĝin, sed ke li aĉetis ĝin. 
“Kial vi ne aĉetis katon, anstataŭ ŝteli ĝin?” demandis mia patro. “Mi ne havas katon” li 
respondis. “Ne plu” diris mia patro, ĉar mi rompis vian fenestron kaj reprenis la katon. La ŝtelinto 
ne plu parolis, kaj ĝis hodiaŭ li ne diris eĉ unu vorton al ni! 

Daŭrigota Bob Felby 

★★★★★★★★★★★★★★★★★★★★★★★★★★★★★★★★★★★★★★★★★★★ 



Se vi ne jam faris, klaku kaj subskribu la verdan supran lokon. 

Esperanto bezonas milionojn da nomoj. Kion faras la milionoj da Esperantistoj? Subtenu nin! 
Gis hodiaŭ nur 400 subskribis tiun peticion. (Por Esperanto, tiu peticio povus esti gravega,) 


Roger Springer 

La Manlia Esperanto-Klubo 

Anoj kunvenas la unuan kaj trian Sabatojn je la lOatm. 

Bavarian Beer Cafe, Manly Wharf. Unu taso da klubpagita kafo atendos vin. Q ¥ 






La 15an de Julio estos la tria Sabato. Venu. Lernantoj, vizitantoj ĉiam estas bonvenaj. 


Mi ĉeestas tiun bonan Esperanto-klubon kaj raportas al AE pri la klubo. 

Roger Springer 


★★★★★★★★★★★★★★★★★★★★★★★★★★★★★★★★★★★★★★★★★★★ 


PRI MIA ĜARDENO KAJ PRI VIA OBSTINO. 


Gardeno 

A. La pluvakvo de la domo de mia najbaro kaj de mia domo fluas en akvolilian (= kun nimfeoj) 
lageton kaj post tio al alia najbaro. Gi fluas ankaŭ trans sub larĝega kverko pli ol centjara. 
Somere mia lageto ofte malplenas. La akvo de la kuirejo rekte fluas al tiu kverko kaj post tio al 
la ĝardeno de tria najbaro. La kvara kaj la kvina kaj la sesa najbaroj ricevas nenian fluaĵon el 
mia domo. La ekskrementoj el miaj tri necesejoj eniras en fekaĵbasenon centjaran malantaŭ la 
domo, kaj bakteriumite eliras kiel plantnutranta akvo subtere en la ĝardenon. La ĉirkaŭantaj 
domoj pli novaj estas ligitaj al registara kloaksistemo. Mia brika domo konstruatis, sur rokoj 
sur la grundo, en la jaro 1904 kaj post kelkaj jaroj uzatis ankaŭ kiel la unua registara lernejo 
elementa en la tiam farmista distrikto. En tiu tempo ĝi uzatis ankaŭ kiel la kunvenejo de la loka 
Esperanto-grupo (Belgrave South/Lockwood), kies prezidanto estis la en la lernejo/domo 
loĝanta sola instruistino por la ses klasoj. La domo estis, kaj plu estas ĉar ĝi estas nemovebla, 
40 km. for de la centro de Melburno. 

Obstino 

B. Vi (preskaŭ ĉiuj) malpravas. Ĉu la plejmulto ĉiam pravas? Ĉu 
Galilejo malpravis ĉar ĉiuj malkredis lin? Mi montros ke vi (preskaŭ 
ĉiuj) malpravas, sed eĉ tiam vi daŭrigos diri ke malpravas mi, ĉar la 
samon daŭrigis diri la amasoj pri Galilejo, dum longa tempo. Vi do 
ne estas pli bonaj ol tiuj kiuj kredis ke la tero estas plata, vi, kiuj ne 
uzas ĉefliteron por la tagoj kaj la monatoj. Kial vi ne same diras ke 
la klimatŝanĝo ne kaŭzatas de la homoj? Pluraj el vi ne pensas ke 
vi pravas sed malŝatas novaĵojn kiuj montras ke vi iam malpravis. Se vi ne uzas ĉefliterojn vi 
traktas tagojn kaj monatojn kiel komunajn vortojn. Vi rajtas fari tion, sed nur se vi obeas la 
regulojn por la komunaj vortoj, kion vi ne faras. Jen ili estas: Enirante butikon vi diras, ke vi 
volas aĉeti "biciklo"n. T.e. "iun ajn" kaj ankoraŭ ne difinitan. Kiam vi kaj la vendisto scias, kiun 
difinitan biciklon vi volas aĉeti, vi demandas: Kiom kostas "la" biciklo? Vi ne demandas "Kiom 
kostas biciklo?", ĉartio signifas iun ajn biciklon. Vi diras "Ĉu mi povos pagi (kaj ricevi la 
biciklon) post tri tagoj?", (nun estas Vendredo). La vendisto respondas: Jes, vi povos pagi "la 
lundon". Se li dirus 'Vi povos pagi "lundon"', tio signifus "iun ajn lundon". Nu, vi diros al mi, ke 
"la lundon" sonas strange en via etna lingvo kaj ke tial vi ne uzus tion en Esperanto. Do vi agas 
kiel la kredantoj en ebenan planedon aŭ en nehoman klimatŝanĝon. Se vi ne estas tiaj 
kredantoj, vi traktas Esperanton kiel nevaloran ĉar vi ne bezonas obei ĝiajn regulojn dum vi 
obeas la logikon de la klimatŝanĝo. Kaj krome via tialo ke la etnaj lingvoj ne diras "la lundo" 

hazarde malfortas, ĉar ekzistas almenaŭ unu etna lingvo, kiu logikas kaj faras same kiel oni 
devas fari en Esperanto, nome la germana 'ich bezahle am (= "je la") Montag' (ĉiuj 
substantivoj senescepte portas la ĉefliteron, kvankam estas movado kiu deziras ŝanĝi tion, kiel 
oni jam faris en Danujo.). Do ĉu la germana lingvo estas pli inteligenta ol (preskaŭ ĉiuj) vi kiuj 
diras "Mi venos lundon" (= mi venos iun ajn lundon) anstataŭ "la lundon"? Kompreneble se 
oni traktas la nomojn de tagoj kaj de monatoj kiel personajn (proprajn) nomojn kaj tial uzas 
ĉefliteron, oni ne povas uzi "la", ĉar oni ne diras "Mi vizitos la Petron hodiaŭ vespere", do "Mi 
venos Lundon" 

Gardeno 

C. Dum pluraj fremdaj plantoj en Melburno reagas al la temperaturo kaj tial komencas flori 
nun, kontraŭkutime, la aŭstraliaj plantoj ŝajnas reagi pli al la alteco de la sunpozicio, kaj tial 
daŭrigas siajn kutimajn flortempojn. Unu tia estas speco de akacio, kiun mi plantis en mia 
vojflankejo kaj kiu post unu semajno estos "maro" da belega flavo. Aliaj specoj de akacioj 
havas aliajn flortempojn, kaj same ne reagas al la temperaturoj. 

Aglutina sistemo 

Ĉ. Kiel ludon aŭ serioze vi povas eksperimenti en Esperanto (kaj en etnaj 
lingvoj), sed vi tiam devas scii aŭ eltrovi la ĝustan signifon de la vorto. Oni 
povas fari novan vorton oficialan nur kunmetante jam oficialajn radikojn, laŭ 
la aglutina sistemo, aŭ per alikategoriigado, t.e. doni al radiko unu el la finaĵoj 
—o, -i, -a, aŭ -e malsaman al la kategorio de la radiko. Ekzemple el la verba 
radiko "kur-" oni povas krei adjektivan "kura" aŭ el la prepozicia radiko "sen" oni povas krei la 
verbon "seni". Grava kondiĉo estas, ke la nova vorto havu bezonatan signifon, do ke ĝi ekzistas 
ankaŭ en etnaj lingvoj. Do "kura" akcepteblas en "ŝia kura rapideco", dum por "seni" ne 
ekzistas nocio en la etnaj lingvoj aŭ oni jam havas korespondan esprimon, kiel "Li estis sen 
ĉapelo" por la ebla sed ne uzinda "Li senis ĉapelon". Do necesas ekcerti ĉu la nova vorto estas 
bezonata aŭ havas nocion. Por alia ekzemplo ni provu alikategoriigi kelkajn tabelvortojn 
(korelativojn). Unue 'la tielo" estas la respondo (= "t") al la demando "kiel", en kiu maniero", 
do al la kielo (= demando) pri iu ago (angle; the answer to the "how" is the "so", the manner, la 
tielo). Ĉar Esperanto kaj la angla jam havas specialan vorton por tiu "tielo", nome la maniero, 
ni ne bezonas tiun vorton "tielo". Same ni ne bezonas la vorton "tiomo", kvanto, nek "tiamo", 
tempo, momento, nek "tieo" por la loko, nek por la aliaj, escepte de unu, "la tialo", angle the 
reason, the "why", aŭ pli bone the "therefore", por kiu Zamenhof ne kreis specialan vorton. Tiu 
vorto, "la tialo", ĉarsen alternativo, estas bezonata portraduki la anglan "the reason, the 
therefore”. Do "tialo" estas vorto tre bezonata en Esperanto kaj ankoraŭ malofte uzata. Pro 
nekompreno oni anstataŭe uzas "la kialo", kiu malĝustas ĉar ĝi signifas la demandon, ne la 
"tial", la respondon. Do, ree, vi faras eraron se vi sekvas la ne sufiĉe kleran plejmulton (ne 
kulpigu Zamenhof, kiu tiutempe eŭropajn stultaĵojn uzi devis). Do se mi demandas 
venis?" mia demando estas la kialo (pri lia neveno), kaj via respondo, via "tial", via 
"Li maltrafis la aŭtobuson", estas la tialo, angle the reason. Bonŝance Esperanto 
povas esti logika kaj perfekta. Notu ke kieo kaj kielo kaj kiomo kaj kiamo kaj kialo 
preskaŭ neniam uzeblas, ĉar oni simple uzas la esprimon "la demando pri (io)". 

Marcel Leereveld. 

Charles Stevenson prelegas 



El Adelajdo 

informis Katja Steele 
La kluban kunvenon de Merkredo, la 5-a de 
Julio, partoprenis dek homoj. Charles 
Stevenson prelegis pri la pionira tempo de 
la aŭstralia Esperanto-historio kaj elstarigis 
tri eksterlandajn vizitantojn. Inter aliaj ni 
eksciis, kiel tiuj tri opiniis pri la siatempaj 
aŭstralianoj kaj poste ĉiu ĉeestanto donis 
sian juĝon pri la trajtoj de averaĝa 
aŭstraliano de la nuna tempo. 

Semajna raporto de Melburno 

DIMANĈA KUNVENO 

Dimanĉon la 9a de Julio ses homoj kunvenis ĉe ACMI Cafe & Bar. La nova 
loko estas tre agrabla kaj ni babilis pri multaj aferoj. 



LUNDA KUNVENO 

Lundon la lOa de Julio ses homoj kunvenis ĉe Ross House. Ni babilis, kaj tradukis iom pli 
da Mil kaj unu noktoj. 


VENONTAJ KUNVENOJ 

Dimanĉon 16a de Julioje 15:00 Dimanĉa kunveno , ĉe nova loko: ACMI Cafe & Bar, 

Federation Square 

Lundon 17a de Julio je 18:30 Lunda kunveno, ĉe Ross House, 247 Flinders Lane 
Sabaton 29a de Julio je 1 9:00 Ludvespero ĉe Alchemists Refuge, 328 Little 

Lonsdale Street 

NUNAJ SEKVANTOJ (Alklaku la nomon por iĝi plua!) 

Meetup - 856 Instagram - 77 
Facebook — 295 Telegram — 20 
Tvvitter — 267 

JoanneJohns 

Skribu pri via klubo 

